Mer kraftproduksjon inn i et kraftsystem, vil gi lavere strømpriser, hvis alt annet er likt. En THEMA-rapport estimerer norske kraftpriser ville vært fra 25 til 74 øre/kWh høyere uten vindkraftproduksjon i 2022 (1). Dette innebærer at en typisk husholdning ville betalt mellom 4 000 og 11 800 mer for strømmen i 2022 uten vindkraften, avhengig av hvor i landet man bor (2). Flere analytikere og rapporter konkluderer med at vindkraft reduserer kraftprisen, og i et intervju med E24 i 2022 sa energiforsker Magnus Korpås ved NTNU at «Å bygge ut vindkraft på land vil garantert gi et strømprisfall, og er vel det mest effektive langsiktige tiltaket jeg kan komme på for å få ned strømprisene» (3). I hvilken grad strømprisene reduseres kommer an på hvor kraften produseres, hvor mye som produseres, og hvordan kraftsituasjonen i det aktuelle området er.
Kilde: https://www.fornybarnorge.no/contentassets/d2fed3a2af1149fa8c1d33e0bfedb229/priseffekten-av-vindkraft_updated-2023.pdf
Basert på årlig elektrisitetsforbruk på 16 000 kWh i gjennomsnitt per husholdning.
Kilde: https://e24.no/energi-og-klima/i/7dEy59/vindkraftbygging-ebbet-ut-kunne-gitt-stroemprisfall